cyanic-selkie/wikianc huggingface dataset:
Ζαχλουμία
Ο Μιχαήλ της Ζαχλουμίας
Η "Ιστορία Σαλονικάτα" ξεκινά τον 13ο αιώνα με μια επιστολή που έστειλε ο Πάπας Ιωάννης Ι΄ στον "Τόμισλαβ, βασιλιά των Κροατών", αναφέρεται το πρώτο Συμβούλιο με λεπτομέρειες. Αν η επιστολή ήταν αυθεντική στο Συμβούλιο συμμετείχαν όχι μόνο οι επίσκοποι της Κροατίας και της Βυζαντινής Δαλματίας αλλά και αντιπρόσωποι του Τόμισλαβ στην περιοχή του οποίου ανήκαν οι Βυζαντινές πόλεις της Δαλματίας και αντιπρόσωποι του Μιχαήλ. Η Ζαχλουμία βρισκόταν υπό Κροατική εξουσία αλλά παρέμενε ξεχωριστή πολιτική οντότητα. Στην ίδια επιστολή ο πάπας περιγράφει τον Μιχαήλ ως "τον λαμπρότερο ηγέτη των Ζαχλουμίων". Την εποχή που οι Άραβες και οι Λομβαρδοί επιτέθηκαν στην Ιταλική πόλη Σιπιούς ο Μιχαήλ πέτυχε μια εκπληκτική νίκη εναντίον τους ελευθερώνοντας την πόλη. Ο ενθουσιασμένος Βυζαντινός αυτοκράτορας και ο σύμμαχος του Τόμισλαβ του επέτρεψαν να την διοικήσει αλλά δεν την κράτησε μόνιμα. Ο Μιχαήλ της Ζαχλουμίας βρέθηκε σε πιο στενές σχέσεις με την Βυζαντινή αυτοκρατορία μετά τον θάνατο του Βούλγαρου τσάρου Συμεών, κέρδισε τους τίτλους του Ανθύπατου και του Πατρικίου. Ο Μιχαήλ παρέμεινε κυβερνήτης της Ζαχλουμίας μέχρι την δεκαετία του 940 ενώ διατηρούσε καλές σχέσεις και με τον πάπα. Με τον θάνατο του Μιχαήλ τον διαδέχθηκε στην διακυβέρνηση της Ζαχλουμίας ο βασιλιάς Τζεέσθλαβος της Σερβίας. Με τον θάνατο του Τζεέσθλαβου η Σερβία διαλύθηκε, τον 11ο αιώνα το κράτος της Διόκλειας απορρόφησε το Μεγάλο Πριγκιπάτο της Ράσκας μαζί με την Ζαχλουμία και την Τερβουνία. Την δεκαετία του 990 ο τσάρος Σαμουήλ της Βουλγαρίας έκανε υποτελή του τα περισσότερα κράτη στα Βαλκάνια, ανάμεσα τους την Διόκλεια και την Ζαχλουμία. Ο Σαμουήλ προχώρησε σε μεγάλη εκστρατεία (998) εναντίον του Ιωάννη του Βλαδίμηρου με στόχο να αποτρέψει μια Βυζαντινο-Σερβική συμμαχία. Τα Βουλγαρικά στρατεύματα πέρασαν από την Δαλματία, κατέλαβαν το Κότορ και ταξίδευσαν για το Ντούμπροβνικ, δεν μπόρεσαν να το κυριεύσουν αλλά λεηλάτησαν τα γύρω χωριά. Ο Βουλγαρικός στρατός επιτέθηκε κατόπιν στην Κροατία με την βοήθεια των επαναστατών πριγκίπων Κρέσιμιρ Γ΄ and Γκόισλαβ, βάδισε μέσω του Σπλιτ, Τρόγκιρ και Ζάνταρ, στην συνέχεια βορειοανατολικά μέσω Βοσνίας και Ράσκας επέστρεψε στην Βουλγαρία.
Η κυβέρνηση των Νεμάγια
Σε έγγραφο τον Ιούλιο του 1039 ο Λιούτοβιντ της Ζαχουμλίας καταγράφεται ανεξάρτητος Σλάβος ηγεμόνας της Ζαχλουμίας ως "Λιούτοβιντ, Πρωτοσπαθάριος επί του Χρυσοτρίκλινου, Ύπατος και Στρατηγός της Σερβίας και της Ζαχλουμίας". Ο Βυζαντινός αυτοκράτορας του παραχώρησε νόμιμα δικαιώματα και σε γειτονικά εδάφη συμπεριλαμβανόμενης και της Διόκλειας. Το δικαίωμα του Λιούτοβιντ να είναι Στρατηγός όχι μόνο της Ζαχλουμίας αλλά ολόκληρης της Σερβίας δείχνει μεγάλη εύνοια από τον αυτοκράτορα, στα εδάφη αυτά συμπεριλαμβανόταν και η Διόκλεια που βρισκόταν εκείνη την εποχή σε πόλεμο με το Βυζάντιο. Άν το Χρονικό των ιερέων της Διόκλειας θεωρείται έμπιστο, η μοναδική πηγή που έχει διασωθεί, κανένα από τα Σερβικά εδάφη δεν βρισκόταν υπό άμεση Βυζαντινή κυριαρχία (1042). Ο Στέφαν Βόισλαβ πήρε σύντομα την εξουσία στην Ζαχλουμία από την Βυζαντινή αυτοκρατορία. Την εποχή που κυβερνούσε ο Κωνσταντίνος Μπόντιν (1081–1101) η Βοσνία, η Ράσκια και η Ζαχλουμία δεν είχαν ενσωματωθεί στην Διόκλεια, είχαν το δικό τους σύνταγμα και αριστοκρατία, ένα μέλος της Οικογένειας Βοϊσλάβλιεβιτς είχε τον τίτλο του πρίγκιπα ή δούκα. Η Ζαχλουμία εισήθε κατόπιν στο Μεγάλο Πριγκιπάτο της Ράσκας. Ο πρίγκιπας της Διόκλειας Κότσαπαρ (1102-1103) κυβέρνησε στο όνομα του Βούκαν της Ράσκας. Μετά από μια σύγκρουση ανάμεσα τους ο Βούκαν έστειλε στρατό στην Διόκλεια και ο Κότσαπαρ δραπέτευσε στην Βοσνία και κατόπιν στην Ζαχλουμία όπου και πέθανε. Ο Ζάβιντα κυβέρνησε την Ζαχλουμία αλλά σύντομα συγκρούστηκε με τους αδελφούς του και εξορίστηκε στην Διόκλεια, πήρε τον τίτλο του άρχοντα της Ποντγκόριτσα. Οι Μεγάλοι Πρίγκιπες Ντέσα Βουκάνοβιτς (1148-1162) και Ούρος Β΄ Πρίμισλαβ καταγράφονται (1150-1151) ως "πρίγκιπες της Διόκλειας, της Τραβουνίας και της Ζαχλουμίας". Ο Βυζαντινός αυτοκράτορας Μανουήλ Α΄ Κομνηνός (1150) έδιωξε τον Ράντοσλαβ της Διόκλειας και μοίρασε τα εδάφη του σε ξένους πρίγκιπες, ο Στέφανος Α΄ Νεμάνια πήρε την γη του Χουμ. Με την εύνοια του Μανουήλ Α΄ ο Στέφανος Νεμάγια ανέβηκε στον θρόνο της Σερβίας, την Χουμ παρέλαβε ο αδελφός του Μίροσλαβ του Χουμ, παντρεύτηκε μια αδελφή του Μπαν Κουλίν που διεκδικούσε τον θρόνο της Βοσνίας. Οι οπαδοί του Μίροσλαβ και του Κουλίν περιείχαν Ορθόδοξους και Καθολικούς, ο ίδιος ο Μίροσλαβ ήταν Ορθόδοξος όπως ο αδελφός του. Η Βοσνία και το Χουμ έκαναν επέμβαση στον πόλεμο ανάμεσα στο Βασίλειο της Ουγγαρίας που υποστήριζαν οι Καθολικοί και την Βυζαντινή αυτοκρατορία που υποστήριζαν οι Ορθόδοξοι. Την ίδια εποχή ένας μεγάλος αριθμός αιρέσεων φαίνεται ότι ήταν η καλύτερη λύση και για τους δύο ηγεμόνες.
Με τον θάνατο του αυτοκράτορα Μανουήλ Α΄ ο Μίροσλαβ ανέλαβε την εκκλησιαστική ηγεσία του Χουμ. Ο Μιροσλάβ αρνήθηκε στον Λατίνο αρχιεπίσκοπο του Σπλιτ, οπαδό του Ούγγρου βασιλιά να στέψει επίσκοπο για την πόλη του Στον, επίσης έκανε κατάσχεση της περιουσίας του αρχιεπισκόπου. Ο Ράινερ διαμαρτυρήθηκε στον πάπα Αλέξανδρο Γ΄ που έστειλε τον Θεοβάλδο για να λύσει το πρόβλημα, ο Θεοβάλδος ανέφερε στον πάπα ότι ο Μιροσλάβ ήταν αρχηγός αιρετικών. Ο πάπας έστειλε επιστολή στον Μπέλα Γ΄ της Ουγγαρίας με αίτημα να τον καθαιρέσει, ο Μίροσλαβ συνέχισε ωστόσο να είναι πρίγκιπας του Χουμ. Την περίοδο 1190-1192 ο Στέφαν Νεμάγια ανέθεσε για σύντομο χρονικό διάστημα (1190 - 1192) την Χουμ στον γιο του Σάββα, ο Μίροσλαβ διατήρησε την περιοχή ανάμεσα στους ποταμούς Λιμ και Μπιέλο Πόλιε. Ο μελλοντικός Άγιος Σάββας ορκίστηκε σύντομα μοναχός και ο Μιροσλάβ συνέχισε να κυβερνά του Χουμ και μετά το 1192. Η Λατινική εκδίκηση έφτασε τον Μάρτιο του 1198 όταν ο Ανδρέας Β΄ της Ουγγαρίας έγινε πρίγκιπας της Δαλματίας, της Κροατίας και του Χουμ. Την επόμενη χρονιά πέθανε και ο Μίροσλαβ ενώ η γυναίκα του βρισκόταν στην εξορία. Το Ευαγγέλιο του Μίροσλαβ, το παλιότερο κείμενο που έχει σωθεί γραμμένο στην Παλαιά εκκλησιαστική σλαβονική γλώσσα το ανέθεσε ο Μίροσλαβ στον Άγιο Πέτρο της Λίμας.
Νεότερα χρόνια
Ο Πωλ Α΄ του Μπριμπίρ έγινε Μπαν της Κροατίας και της Δαλματίας, αργότερα έγινε Λόρδος ολόκληρης της Βοσνίας (1299). Αν και ήταν οπαδός του βασιλιά ο Πωλ εξακολουθούσε να κυβερνάει ένα σημαντικό μέρος της σημερινής Κροατίας και Βοσνίας. Όταν βρέθηκαν σε σύγκρουση ο Στέφανος Ούρος Β΄ Μιλούτιν και ο Στέφανος Ντραγκούτιν ο Πωλ Α΄ του Μπριμπίρ βρήκε την ευκαιρία να επεκταθεί σημαντικά στο δυτικό Χουμ, πέρα από τον ποταμό Νερέτβα. Ο Πωλ διόρισε τον μεγαλύτερο γιο του Μλάντεν Β΄ ως Λόρδο του Χουμ, διαδέχθηκε τον πατέρα του (1312). Μετά τον θάνατο του Πωλ ο Μιλουτίν και ο Στέφανος Ντραγκούτιν έκλεισαν ειρήνη και προχώρησαν σε πόλεμο κατά του Μλάντεν Β΄. Στον πόλεμο που ακολούθησε ο Μιλουτίν αιχμαλώτισε έναν από τους αδελφούς του Μλάντεν, ζήτησε ως όρο για να τον ελευθερώσει ένα τμήμα του Χουμ. Μετά την συμφωνία που ακολούθησε ο ποταμός Νερέτβα έγινε το όριο ανάμεσα στο δυτικό και το ανατολικό Χουμ. Ο Στεφάν Κονσταντίν όπου ήταν πρίγκιπας της Ζαχλουμίας και διάδοχος του θρόνου της Σερβίας το 1323. ο Ουγλίεσα Μρνιάτσεβιτς απόγονος των σέρβων ηγεμόνων Μρνιάτσεβιτς ήταν πρίγκιπας της Ζαχλουμίας από το 1370 μέχρι το θάνατό του το 1404. Ο Σανταλί Χράνιτς Κοσάτσα πρίγκιπας της Ζαχλουμίας όπου έπειτα έγινε ηγεμόνας της Βοσνίας μέχρι το θάνατό του το 1435. Επόμενος ήταν Στεφάν Κοσάτσα πρίγκιπας Zahumlja μέχρι το θάνατό του το 1466.
1773 Ρούμπελστιλτς
Ο Ρούμπελστιλτς (Rumpelstilz) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,771. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τον ήρωα Ρουμπελστίλτσκιν του γνωστού γερμανικού παραμυθιού.
Φυσικά χαρακτηριστικά
Η μέση διάμετρος του Ρούμπελστιλτς εκτιμάται σε 14 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.
Σεξουαλικώς μεταδιδόμενο νόσημα
Σεξουαλικώς μεταδιδόμενα νοσήματα ή σεξουαλικώς μεταδιδόμενες λοιμώξεις ή σεξουαλικώς μεταδιδόμενες ασθένειες ή αφροδίσια νοσήματα ονομάζονται ασθένειες ή μολύνσεις οι οποίες μεταδίδονται από άνθρωπο σε άνθρωπο μέσω της ανθρώπινης σεξουαλικής συμπεριφοράς, συμπεριλαμβανομένων του σεξ, του στοματικού σεξ και του πρωκτικού σεξ. Ενώ στο παρελθόν αυτές οι ασθένειες συνήθως αναφέρονταν ως σεξουαλικώς μεταδιδόμενα νοσήματα ή αφροδίσια νοσήματα, τα τελευταία χρόνια ο όρος σεξουαλικώς μεταδιδόμενες λοιμώξεις προτιμάται, καθώς έχει ένα ευρύτερο φάσμα εννοιών: ένα άτομο μπορεί να μολυνθεί και μπορεί να μολύνει άλλους δυνητικά, χωρίς να έχει μια ασθένεια. Για την ακρίβεια η λοίμωξη αναφέρεται στην εισχώρηση βακτηρίων, ιών ή άλλων μικροβίων στο σώμα, ενώ το νόσημα αναφέρεται στην καταστροφή των κυττάρων του οργανισμού με συμπτώματα ή ενδείξεις να είναι εμφανή. Μερικά ΣΜΝ μπορούν να μεταδίδονται και μέσω της χρήσης βελονών μετά τη χρήση τους από ένα μολυσμένο άτομο, καθώς και μέσω της γέννας ή του θηλασμού. Οι σεξουαλικά μεταδιδόμενες λοιμώξεις είναι γνωστές εδώ και εκατοντάδες χρόνια.
Κατάταξη
Σεξουαλικώς μεταδιδόμενη λοίμωξη είναι ένας ευρύτερος όρος απ' ό,τι το σεξουαλικώς μεταδιδόμενο νόσημα. Μια λοίμωξη είναι μια αποίκιση από ένα παρασιτικό είδος, το οποίο μπορεί να μην έχει αρνητικές επιπτώσεις. Σε μια ασθένεια η λοίμωξη οδηγεί σε μειωμένη ή μη φυσιολογική λειτουργία. Και στις δύο περιπτώσεις η κατάσταση μπορεί να μην παρουσιάζει σημάδια ή συμπτώματα. Αυξημένη κατανόηση των λοιμώξεων, όπως η HPV, οι οποίες μολύνουν τα περισσότερα σεξουαλικά ενεργά άτομα, αλλά προκαλούν ασθένειες μόνο σε λίγα, έχει οδηγήσει σε αυξημένη χρήση του όρου STI. Οι υπάλληλοι δημόσιας υγείας αρχικά εισήγαγαν τον όρο σεξουαλικώς μεταδιδόμενη λοίμωξη, τον οποίο οι κλινικοί γιατροί χρησιμοποιούν όλο και περισσότερο παράλληλα με τον όρο σεξουαλικώς μεταδιδόμενο νόσημα, για να το διακρίνουν από το πρώτο.
Το σεξουαλικώς μεταδιδόμενο νόσημα (ΣΜΝ) μπορεί να αναφέρεται μόνο σε λοιμώξεις που προκαλούν ασθένειες ή μπορεί να χρησιμοποιηθεί πιο χαλαρά ως συνώνυμο της σεξουαλικώς μεταδιδόμενης λοίμωξης (ΣΜΛ). Επειδή οι περισσότεροι από τους ανθρώπους δεν γνωρίζουν ότι έχουν μολυνθεί από ένα ΣΜΝ μέχρι να εξεταστούν ή να αρχίσουν να εμφανίζουν συμπτώματα της νόσου, οι περισσότεροι άνθρωποι χρησιμοποιούν τον όρο ΣΜΝ, ακόμα κι αν ο όρος ΣΜΛ είναι επίσης σωστός σε πολλές περιπτώσεις. Επιπλέον, ο όρος σεξουαλικώς μεταδιδόμενα νοσήματα μερικές φορές χρησιμοποιείται δεδομένου ότι είναι λιγότερο περιοριστικός όσο αφορά άλλους παράγοντες ή τρόπους μετάδοσης. Για παράδειγμα, η μηνιγγίτιδα μεταδίδεται μέσω της σεξουαλικής επαφής αλλά δεν είναι χαρακτηρισμένη ως ένα ΣΜΝ, επειδή η σεξουαλική επαφή δεν είναι το κύριο μέσο μετάδοσης για τα παθογόνα που προκαλούν μηνιγγίτιδα. Η διαφορά αυτή αντιμετωπίζεται από την πιθανότητα μόλυνσης με άλλα μέσα εκτός της σεξουαλικής επαφής. Σε γενικές γραμμές, ένα ΣΜΝ είναι μια μόλυνση που έχει αμελητέα πιθανότητα μετάδοσης με άλλα μέσα εκτός της σεξουαλικής επαφής, αλλά έχει ένα ρεαλιστικό μέσο μετάδοσης με τη σεξουαλική επαφή (Πιο εξελιγμένα μέσα-μετάγγιση αίματος, κοινή χρήση υποδερμικών βελονών-δεν λαμβάνονται υπόψη). Έτσι, μπορεί κανείς να υποθέσει ότι, αν ένα άτομο έχει προσβληθεί από ένα ΣΜΝ, π.χ. χλαμύδια, γονόρροια, έρπητα των γεννητικών οργάνων, τότε αυτά διαβιβάστηκαν σε αυτό μέσω της σεξουαλικής επαφής.
Παράσιτα
Οι ψείρες του εφηβαίου είναι αρθρόποδα παράσιτα ( Phthirus pubis ) αρκετά μεγάλα ώστε να είναι ορατά με το μάτι. Πολλαπλασιάζονται γεννώντας αυγά. Οι ψείρες αυτές ζουν μέσα στο τρίχωμα των γεννητικών οργάνων.\ Σημείωση: Στην οικογένεια των παρασίτων αυτών ανήκουν φυσικά και οι γνωστές ψείρες του σώματος και της κεφαλής ( Pediculus humanus corporis / Pediculus humanus capitis ) οι οποίες προτιμούν το τρίχωμα του κορμιού και της κεφαλής. Η ψώρα είναι μια μεταδοτική δερματική λοίμωξη που οφείλεται το αρθρόποδο παράσιτο ψωρικό ακάρι ( Sarcoptes Scabies ). Το μικροσκοπικό αυτό παράσιτο διαπερνά το δέρμα σχηματίζοντας σήραγγες, αύλακες και φυσαλίδες. Αφού ζευγαρώσει εκεί, γεννά τα αυγά του. Το παράσιτο αυτό βρίσκεται συνήθως στην περιοχή των γεννητικών οργάνων, μεταξύ των δάχτυλων του χεριού, στις μασχάλες, γύρω από τον ομφαλό, στους μηρούς και στην πλάτη. Στις γυναίκες επίσης εμφανίζεται γύρω από τις θηλές του μαστού και στους άντρες πάνω στη βάλανο και την πόσθη του πέους.
Παθοφυσιολογία
Πολλά STD μεταδίδονται (πιο εύκολα) μέσω των βλεννογόνων του πέους, του αιδοίου, του ορθού, του ουροποιητικού συστήματος και (λιγότερο συχνά-ανάλογα με τον τύπο της λοίμωξης) από το βλεννογόνο του στόματος, του λαιμού, του αναπνευστικού συστήματος και από τα μάτια. Η ορατή μεμβράνη που καλύπτει το κεφάλι του πέους είναι μια βλεννογόνος, αν και δεν παράγει βλέννα (παρόμοια με τα χείλη του στόματος). Οι βλεννώδεις μεμβράνες διαφέρουν από το δέρμα στο ότι επιτρέπουν ορισμένα παθογόνα στο σώμα. Τα παθογόνα είναι επίσης σε θέση να περάσουν μέσα από ασυνέχειες ή εκδορές του δέρματος, ακόμη και πολύ μικρές.
Το σώμα του πέους είναι ιδιαίτερα ευαίσθητο λόγω της τριβής που προκαλείται κατά τη διάρκεια του διεισδυτικού σεξ. Οι κύριες πηγές μόλυνσης σε αύξουσα σειρά είναι τα αφροδίσια υγρά, το σάλιο, ο βλεννογόνος ή το δέρμα (ιδιαίτερα του πέους), ενώ λοιμώξεις μπορούν επίσης να μεταδοθούν από τα περιττώματα, τα ούρα και τον ιδρώτα. Το ποσό της επαφής με μολυσματικές πηγές που προκαλούν λοίμωξη διαφέρει σε κάθε παθογόνο, αλλά σε όλες τις περιπτώσεις μία ασθένεια μπορεί να είναι αποτέλεσμα ακόμη και μικρής επαφή με το υγρό των μεταφορέων, όπως τα αφροδίσια υγρά, σε ένα βλεννογόνο. Αυτός είναι ένας λόγος που η πιθανότητα μετάδοσης πολλών λοιμώξεων είναι πολύ υψηλότερη με το σεξ, παρά με πιο περιστασιακό τρόπο μετάδοσης, όπως η μη-σεξουαλική επαφή-άγγιγμα, αγκάλιασμα, χειραψία-, αλλά δεν είναι ο μόνος λόγος.
Αν και βλεννογόνοι υπάρχουν στο στόμα, όπως και στα γεννητικά όργανα, πολλά ΣΜΝ φαίνεται να είναι ευκολότερο να μεταδοθούν μέσω του στοματικού σεξ. Πολλές λοιμώξεις που μεταδίδονται εύκολα από το στόμα στα γεννητικά όργανα ή από τα γεννητικά όργανα στο στόμα, είναι πολύ πιο δύσκολο να μεταδοθούν από στοματικέ επαφή μόνο. Στην περίπτωση του ιού HIV, τα υγρά των γεννητικών οργάνων τυχαίνει να περιέχουν πολύ μεγαλύτερη ποσότητα του παθογόνου παράγοντα από ό,τι το σάλιο. Ορισμένες λοιμώξεις που επισημαίνονται ως STI μπορούν να μεταδοθούν μέσω άμεσης επαφής με το δέρμα. Ο απλός έρπητας και ο HPV είναι δύο παραδείγματα. Το KSHV, από την άλλη, μπορεί να μεταδοθεί ακόμα και με στοματική επαφή, αλλά και από το σάλιο, όταν χρησιμοποιείται ως σεξουαλικό λιπαντικό.
Ανάλογα με το ΣΜΝ, ένα άτομο μπορεί ακόμα να είναι σε θέση να μεταδώσει μια μόλυνση, ακόμα και εάν δεν υπάρχουν ενδείξεις της νόσου. Ωστόσο ένα άτομο μπορεί να μεταδώσει τον ιό HIV (ΣΜΝ) ανά πάσα στιγμή, ακόμη και αν αυτός δεν έχει αναπτύξει τα συμπτώματα του AIDS (ΣΜΝ).
Όλες οι σεξουαλικές συμπεριφορές που περιλαμβάνουν επαφή με τα σωματικά υγρά ενός άλλου προσώπου θα πρέπει να θεωρείται ότι εμπεριέχουν κάποιο κίνδυνο μετάδοσης των σεξουαλικά μεταδιδόμενων ασθενειών. Η περισσότερη προσοχή έχει δοθεί στον έλεγχο του HIV, που προκαλεί το AIDS, αλλά κάθε ΣΜΝ παρουσιάζει μια διαφορετική κατάσταση.
Όπως μπορεί να παρατηρηθεί από το όνομα, οι σεξουαλικά μεταδιδόμενες ασθένειες μεταδίδονται από το ένα άτομο στο άλλο με ορισμένες σεξουαλικές δραστηριότητες αλλά δεν προκαλούνται στην πραγματικότητα από τις ίδιες τις σεξουαλικές δραστηριότητες. Τα βακτήρια, οι μύκητες, τα πρωτόζωα και οι ιοί εξακολουθούν να είναι αιτιώδεις παράγοντες. Δεν είναι δυνατόν να καλύψουμε οποιαδήποτε σεξουαλικά μεταδιδόμενη ασθένεια από μια σεξουαλική δραστηριότητα με ένα πρόσωπο που δεν μεταφέρει μια ασθένεια αντιστρόφως, ένα άτομο που έχει ένα ΣΜΝ το πήρε από την επαφή του (σεξουαλική ή μη) με κάποιον που είχε, ή το είχαν τα υγρά του σώματος του. Κάποια ΣΜΝ, όπως ο HIV μπορεί να μεταδοθεί από τη μητέρα στο παιδί είτε κατά τη διάρκεια της εγκυμοσύνης είτε του θηλασμού.
Αν και η πιθανότητα μετάδοσης διαφόρων ασθενειών από διάφορες σεξουαλικές δραστηριότητες, ποικίλλει σε μεγάλο βαθμό, σε γενικές γραμμές, όλες οι σεξουαλικές δραστηριότητες μεταξύ δύο (ή περισσοτέρων) ατόμων πρέπει να θεωρούνται ως μια αμφίδρομη διαδρομή για τη διαβίβαση των σεξουαλικά μεταδιδόμενων νοσημάτων.
Οι επαγγελματίες της υγείας προτείνουν ασφαλέστερο σεξ με τη χρήση προφυλακτικών, θεωρώντας τον ως το πιο αξιόπιστο τρόπο για τη μείωση του κινδύνου μόλυνσης από κάποια σεξουαλικώς μεταδιδόμενα νοσήματα κατά τη διάρκεια της σεξουαλικής δραστηριότητας. Αλλά το ασφαλέστερο σεξ δεν πρέπει σε καμία περίπτωση να θεωρηθεί ως απόλυτη εγγύηση. Η μεταφορά και η έκθεση σε σωματικά υγρά, όπως η μετάγγιση αίματος και άλλων προϊόντων αίματος, η κοινή χρήση βελονών ένεσης, οι τραυματισμοί από βελόνες (όταν το ιατρικό προσωπικό τρυπηθεί ακούσια με βελόνες κατά τη διάρκεια ιατρικών διαδικασιών), η κοινή χρήση βελονών δερματοστιξιών (βελόνες για τατουάζ) και ο τοκετός αποτελούν διόδους μετάδοσης. Από αυτά τα διαφορετικά μέσα διατρέχουν ιδιαίτερο κίνδυνο ομάδες όπως το ιατρικό προσωπικό, οι αιμοφιλικοί και οι χρήστες ναρκωτικών.
Πρόσφατες επιδημιολογικές μελέτες έχουν ερευνήσει τα δίκτυα που ορίζονται από τις σεξουαλικές σχέσεις μεταξύ ατόμων, και ανακάλυψαν ότι οι ιδιότητες των σεξουαλικών δικτύων είναι ζωτικής σημασίας για την εξάπλωση των σεξουαλικά μεταδιδόμενων ασθενειών.
Πρόληψη
Ο πιο αποτελεσματικός τρόπος για την πρόληψη της σεξουαλικής μετάδοσης των ΣΜΝ είναι να αποφεύγεται η επαφή με μέλη του σώματος ή υγρά που μπορεί να οδηγήσουν σε μεταφορά με ένα μολυσμένο σύντροφο. Δεν αφορούν όλες οι σεξουαλικές δραστηριότητες την επαφή: το cybersex, το τηλεφωνικό σεξ ή ο αυνανισμός από απόσταση είναι οι μέθοδοι για την αποφυγή επαφής. Η σωστή χρήση των προφυλακτικών μειώνει την επαφή και τους κινδύνους. Παρά το γεγονός ότι το προφυλακτικό είναι αποτελεσματικό για τον περιορισμό της έκθεσης, κάποια μετάδοση της νόσου μπορεί να συμβεί ακόμα και με ένα προφυλακτικό.
Στην ιδανική περίπτωση, οι δύο σύντροφοι θα πρέπει να εξετάζονται για ΣΜΝ πριν από την έναρξη της σεξουαλικής επαφής ή πριν ξαναρχίσουν και πάλι μαζί, όταν ο ένας από τους δύο είχε επαφή με κάποιον άλλο. Πολλές λοιμώξεις δεν ανιχνεύονται αμέσως μετά την έκθεση, έτσι αρκετό χρονικό διάστημα θα πρέπει να υπάρχει μεταξύ των πιθανών εκθέσεων και των εξετάσεων ώστε αυτές να είναι ακριβής. Ορισμένα σεξουαλικώς μεταδιδόμενα νοσήματα, ιδιαίτερα ορισμένοι ανθεκτικοί ιοί όπως ο ιός HPV, μπορεί να είναι αδύνατο να ανιχνευθούν με τις τρέχουσες ιατρικές διαδικασίες.
Εμβόλια
Υπάρχουν εμβόλια που προστατεύουν από κάποια ιογενή σεξουαλικώς μεταδιδόμενα νοσήματα, όπως η ηπατίτιδα Α, ηπατίτιδα Β και ορισμένοι τύποι του ιού HPV. Ο εμβολιασμός πριν από την έναρξη της σεξουαλικής επαφής συνιστάται να διασφαλίσει τη μέγιστη προστασία.
Προφυλακτικά
Τα προφυλακτικά παρέχουν προστασία μόνο όταν χρησιμοποιούνται σωστά και μόνο από και προς την περιοχή που καλύπτουν. Ακάλυπτες περιοχές εξακολουθούν να είναι ευπαθείς σε πολλά ΣΜΝ. Στη περίπτωση του HIV, η σεξουαλική οδός μετάδοσης αφορά σχεδόν πάντα το πέος. Μιας και ο ιός HIV δεν μπορεί να εξαπλωθεί μέσω αδιάσπαστου δέρματος, η σωστή θωράκιση του πέους με ένα σωστά φορεμένο προφυλακτικό σταματά αποτελεσματικά τη μετάδοση του HIV από το κόλπο ή τον πρωκτό.
Ένα μολυσμένο υγρό που θα μεταδώσει απευθείας τον ιού του HIV μπορεί ακόμα θεωρητικά να εμφανιστεί κατά τη διάρκεια της σεξουαλικής επαφής. Αυτό μπορεί να αποφευχθεί απλώς με το να μην προβούν σε πράξεις σεξουαλικής επαφής όταν υπάρχουν ανοιχτές πληγές ή αιμορραγία. Άλλα σεξουαλικώς μεταδιδόμενα νοσήματα, ακόμα και ιογενείς λοιμώξεις, μπορούν να προληφθούν με τη χρήση του λατέξ, της πολυουρεθάνης ή των προφυλακτικών πολυισοπρένιου. Μερικοί μικροοργανισμοί και οι ιοί είναι αρκετά μικροί για να περάσουν μέσω των πόρων του φυσικού προφυλακτικού, του δέρματος, αλλά εξακολουθούν να είναι πολύ μεγάλοι για να περάσουν μέσα από το λατέξ ή τα συνθετικά προφυλακτικά.
Κρίστιαν Κλιν
Ο Κρίστιαν Κλιν (γεν. 7 Φεβρουαρίου 1983) είναι Αυστριακός οδηγός αγώνων. Στη Φόρμουλα 1 συμμετείχε απ' το 2004 μέχρι το 2006 με τις ομάδες Τζάγκουαρ Ρέισινγκ και Ρεντ Μπουλ Ρέισινγκ. Στο Πρωτάθλημα του 2004 έλαβε μέρος κανονικά σ' όλους τους αγώνες, το 2005 μετείχε στους 15 απ' τους 19 αγώνες επειδή στους 4 τον είχε αντικαταστήσει ο Ιταλός δοκιμαστής Βιταντόνιο Λιούτσι και στο Πρωτάθλημα του 2006 μετείχε στους αγώνες απ' το Γκραν Πρι του Μπαχρέιν με το οποίο ξεκίνησε το Πρωτάθλημα μέχρι το Γκραν Πρι Ιταλίας. Μετά το τέλος του συγκεκριμένου αγώνα, ο αγωνιστικός διευθυντής της Ρεντ Μπουλ Κρίστιαν Χόρνερ του είπε πως θα τον αποδεσμεύανε απ το συμβόλαιο το οποίο είχε με την ομάδα κατόπιν αιτήσεως του ίδιου προκειμένου να σκεφτεί τι θα έκανε την επόμενη σεζόν. Τη θέση του πήρε ο Ολλανδός δοκιμαστής της ομάδας Ρόμπερτ Ντόορνμπος.
Παραπομπές
Κατηγορία:Αυστριακοί οδηγοί Φόρμουλα 1
Σεξουαλικώς μεταδιδόμενο νόσημα
Προφυλακτικά
Η σωστή χρήση προϋποθέτει τα εξής:
Μην ακολουθώντας τις έξι κατευθυντήριες γραμμές παραπάνω διαιωνίζεται η κοινή παρερμηνεία ότι τα προφυλακτικά δεν έχουν ελεγχθεί ή έχουν σχεδιαστεί σωστά. Νέο προφυλακτικό θα πρέπει να χρησιμοποιείται σε κάθε πράξη της επαφής. Η πολλαπλή χρήση του αυξάνει την πιθανότητα θραύσης, νικώντας έτσι την αποτελεσματικότητα του.
Nonoxynol
Οι ερευνητές ήλπιζαν ότι το nonoxynol-9, ένα κολπικό μικροβιοκτόνο θα βοηθούσε στη μείωση των ποσοστών εμφάνισης ΣΜΝ. Δοκιμές, όμως, έχουν βρει την εφαρμογή μη αποτελεσματική. Στην πραγματικότητα, η χρήση του nonoxynol-9 μπορεί να βάλει τις γυναίκες σε μεγαλύτερο κίνδυνο μόλυνσης από τον HIV.
Διάγνωση
Οι εξετάσεις ΣΜΝ μπορούν να δοκιμαστούν για μια μόνο λοίμωξη, ή να αποτελούνται από μια σειρά μεμονωμένων δοκιμών για οποιαδήποτε λοίμωξη από ένα ευρύ φάσμα των σεξουαλικώς μεταδιδόμενων νοσημάτων, συμπεριλαμβανομένων των δοκιμών για σύφιλη, τριχομονάδες, γονόρροια, χλαμύδια, έρπητα, ηπατίτιδα και τεστ για τον ιό HIV. Δεν υπάρχουν δοκιμαστικά τεστ για όλους τους μολυσματικούς παράγοντες.
Δεν είναι όλα τα ΣΜΝ συμπτωματικά και τα συμπτώματα μπορεί να μην εμφανιστούν αμέσως μετά τη μόλυνση. Σε μερικές περιπτώσεις μία ασθένεια μπορεί να πραγματοποιηθεί χωρίς συμπτώματα, γεγονός που αφήνει ένα μεγαλύτερο κίνδυνο μετάδοσης της νόσου σε άλλους. Ανάλογα με τη νόσο, μερικά ΣΜΝ χωρίς θεραπεία μπορεί να οδηγήσουν σε υπογονιμότητα, χρόνιο πόνο ή ακόμα και θάνατο. Ο έγκαιρος εντοπισμός και η θεραπεία έχει ως αποτέλεσμα λιγότερες πιθανότητες να μεταδώσουν την ασθένεια, και για ορισμένες συνθήκες μπορεί να βελτιώσει τα αποτελέσματα της θεραπείας.
Υπάρχει συχνά μια περίοδος μετά την αρχική λοίμωξη, κατά την οποία ένα τεστ STI θα είναι αρνητικό. Κατά την περίοδο αυτή η λοίμωξη μπορεί να είναι μεταδοτική. Η διάρκεια αυτής της περιόδου διαφέρει ανάλογα με τη μόλυνση και το τεστ.
Η διάγνωση μπορεί επίσης να καθυστερήσει εξαιτίας της απροθυμίας των μολυσμένων ατόμων να αναζητήσουν έναν ιατρικό επαγγελματία. Μία έρευνα έδειξε ότι άνθρωποι που πάσχουν στρέφονται προς το Διαδίκτυο και όχι σε έναν γιατρό για πληροφορίες σχετικά με σεξουαλικά μεταδιδόμενες λοιμώξεις σε μεγαλύτερο βαθμό από ό, τι για τα άλλα σεξουαλικά προβλήματα.
Αντιμετώπιση
Υψηλή έκθεση σε κίνδυνο, όπως αυτή που συμβαίνει σε περιπτώσεις βιασμού, μπορεί να αντιμετωπιστεί με αντιβιοτικούς συνδυασμούς όπως αζιθρομυκίνη, cefixime και μετρονιδαζόλη. Μια επιλογή για την θεραπεία των συντρόφων των ασθενών (ενδεικτικές περιπτώσεις) που διαγνώστηκαν με χλαμύδια ή γονόρροια είναι η κλινική πρακτική της αντιμετώπισης των περιπτώσεων των σεξουαλικών συντρόφων με την παροχή οδηγιών ή φαρμακευτικής αγωγής στον ασθενή χωρίς ο πάροχος υγειονομικής περίθαλψης προηγουμένως να έχει εξετάσει τον σύντροφο.
Επιδημιολογία
Τα ποσοστά STD παραμένουν υψηλά στα περισσότερα μέρη του κόσμου, παρά τις διαγνωστικές και θεραπευτικές εξελίξεις. Σε πολλούς πολιτισμούς, η αλλαγή σεξουαλικών ηθών και η χρήση αντισυλληπτικών χαπιών έχουν εξαλείψει τους παραδοσιακούς σεξουαλικούς περιορισμούς, ιδίως για τις γυναίκες, και οι γιατροί και οι ασθενείς έχουν δυσκολία στην αντιμετώπιση ανοιχτά και με ειλικρίνεια των σεξουαλικών ζητημάτων. Επιπλέον, η ανάπτυξη και εξάπλωση των ανθεκτικών στα φάρμακα βακτήρια (π.χ., ανθεκτικό στην πενικιλλίνη gonococci) κάνει κάποια ΣΜΝ πιο δύσκολο να θεραπευτούν. Αυτό αποδεικνύεται από την ταχεία εξάπλωση του ιού του AIDS (HIV-1) από την Αφρική προς την Ευρώπη και την Αμερική στα τέλη της δεκαετίας του 1970.
Το 1996, ο Παγκόσμιος Οργανισμός Υγείας εκτίμησε ότι πάνω από 1 εκατομμύριο άνθρωποι μολύνονταν καθημερινά. Περίπου το 60% των λοιμώξεων αυτών συμβαίνουν σε νέους ανθρώπους κάτω των 25 ετών και από αυτούς 30% είναι κάτω των 20 ετών. Μεταξύ των ηλικιών 14-19, ΣΜΝ εμφανίζονται συχνότερα στα κορίτσια από τα αγόρια σε μια αναλογία σχεδόν 2:1. Αυτό εξισώνεται στην ηλικία των 20. Υπολογίζεται ότι 340 εκατομμύρια νέα κρούσματα σύφιλης, γονόρροιας, χλαμυδίων και τριχομονάδων συνέβησαν σε όλο τον κόσμο το 1999.
Συχνές αναφορές των σεξουαλικώς μεταδιδόμενων νοσημάτων μεταξύ των σεξουαλικά ενεργών εφήβων κοριτσιών με και χωρίς συμπτώματα κατώτερου γεννητικού συστήματος περιλαμβάνουν τα χλαμύδια (10-25%), τη γονόρροια (3-18%), τη σύφιλη (0-3%), τριχομονάδες (8-16%) και τον ιό του απλού έρπητα (2-12%). Μεταξύ των εφήβων που δεν παρουσιάζουν συμπτώματα της ουρηθρίτιδας, τα ποσοστά απομόνωσης περιλαμβάνουν τα χλαμύδια (9-11%) και τη βλεννόρροια (2-3%). Τουλάχιστον μια στις τέσσερις έφηβες στις ΗΠΑ έχει ένα σεξουαλικά μεταδιδόμενο νόσημα. Μεταξύ των κοριτσιών που παραδέχτηκαν ότι έκαναν σεξ, το ποσοστό ήταν 40%.
Το AIDS είναι η κυριότερη αιτία θνησιμότητας στην σημερινή Αφρική νοτίως της Σαχάρας. Η πλειοψηφία των μολύνσεων από τον HIV έχουν αποκτηθεί μέσω σεξουαλικών σχέσεων χωρίς προφυλάξεις μεταξύ συντρόφων, ένας εκ των οποίων έχει τον ιό HIV. Περίπου 1,1 εκατομμύρια άτομα ζουν με HIV / AIDS στις Ηνωμένες Πολιτείες και το AIDS παραμένει η κύρια αιτία θανάτου για τις Αφρο-Αμερικανίδες ηλικιών 25-34. Η ηπατίτιδα έχει επίσης χαρακτηριστεί ως μια σεξουαλικά μεταδιδόμενη ασθένεια, διότι μπορεί να μεταδοθεί σεξουαλικά. Η νόσος βρίσκεται σε παγκόσμιο επίπεδο με τα υψηλότερα ποσοστά στην Ασία και την Αφρική και τα χαμηλότερα ποσοστά στην Αμερική και Ευρώπη. Παγκοσμίως, έχουν μολυνθεί περίπου δύο δισεκατομμύρια άνθρωποι από τον ιό της ηπατίτιδας Β.
Σύμφωνα με έρευνα του πανεπιστημίου του Κολοράντο που διεξήχθηκε το 2007 ο ένας στους πέντε νέους ηλικίας 16-27 χρονών προσβάλεται απο κάποιο ΣΜΝ και απο αυτούς πάνω απο το 40% δεν καταφεύγει σε κάποιον προληπτικό έλεγχο μέχρις να εμφανιστούν τα πρώτα ανησυχητικά συμπτώματα ενώ ένα 10% καταφεύγει σε κάποιον αφροδισιολόγο ή σεξολόγο αφότου πιά το νόσημα έχει αναπτυχθεί σε σοβαρό βαθμό. Γυναίκες ηλικίας 16-20 χρονών που αλλάζουν συχνά ερωτικούς συντρόφους έχουν αυξημένη πιθανότητα σχεδόν κατά 25% σε σχέση με τον υπόλοιπο πληθυσμό να αποκτήσουν ΣΜΝ αλλά και άντρες ηλικίας 18-24 χρονών που αλλάζουν συχνά ερωτικούς συντρόφους έχουν αυξημένη πιθανότητα περίπου 34% να αποκτήσουν ΣΜΝ. Αξίζει να σημειωθεί ότι οι περισσότεροι νέοι (83%)που κατέφυγαν σε εξετάσεις παραδέχονται ότι αρέσκονταν να αναζητούν νέους συντρόφους στην ερωτική τους ζωή, να κάνουν ανταλλαγές συντρόφων και γενικώς είχαν άκρατη σεξουαλική ζωή. Ο στοματικός και ο πρωκτικός έρωτας είναι απο τους συχνότερους τρόπους μετάδοσης ασθενειών λόγω των μικροπληγών που δημιουργούνται που μπορούν να φέρουν σε επαφή τα σπερματικά υγρά με το αίμα του ερωτικού συντρόφου. Εκτιμάται ότι σχεδόν τα μισά νεαρά ζευγάρια που επιδείδονται σε τέτοιου ειδους ερωτικές συνευρέσεις αποκτούν κάποιο ΣΜΝ.
Ιστορία
Πριν από την εφεύρεση των σύγχρονων φαρμάκων, σεξουαλικώς μεταδιδόμενα νοσήματα ήταν γενικά ανίατα και η θεραπεία περιοριζόταν στην αντιμετώπιση των συμπτωμάτων της νόσου. Το πρώτο εθελοντικό νοσοκομείο για αφροδίσια νοσήματα ιδρύθηκε το 1746 και ονομαζόταν London Lock Hospital. Η θεραπεία δεν ήταν πάντα εθελοντική: κατά το δεύτερο μισό του 19ου αιώνα, το Διάταγμα Μεταδοτικών Ασθενειών τέθηκε σε ισχύ για τη σύλληψη ύποπτων ιερόδουλων.
Η πρώτη αποτελεσματική θεραπεία για μια σεξουαλικά μεταδιδόμενη ασθένεια ήταν η Salvarsan, μια θεραπεία για σύφιλη. Με την ανακάλυψη των αντιβιοτικών, ένας μεγάλος αριθμός των σεξουαλικά μεταδιδόμενων ασθενειών έγιναν εύκολα ιάσιμες, και αυτό, σε συνδυασμό με αποτελεσματικές εκστρατείες δημόσιας υγείας, οδήγησε στην εντύπωση στο κοινό κατά τη διάρκεια της δεκαετίας του '60 και του '70 ότι έχουν πάψει να είναι μια σοβαρή ιατρική απειλή.
Κατά την περίοδο αυτή, η σημασία της ανίχνευσης των επαφών για τη θεραπεία σεξουαλικώς μεταδιδόμενων νοσημάτων είχε αναγνωριστεί. Με τον εντοπισμό των σεξουαλικών συντρόφων των μολυσμένων ατόμων, τον έλεγχο τους για λοίμωξη, τη θεραπεία του μολυσμένου και τον εντοπισμό των επαφών τους με τη σειρά του, οι κλινικές ΣΜΝ θα μπορούσαν να είναι πολύ αποτελεσματικές στην καταστολή λοιμώξεων στο γενικό πληθυσμό.
Στη δεκαετία του '80, πρώτα ο έρπης των γεννητικών οργάνων και στη συνέχεια το AIDS εμφανίστηκαν στην συνείδηση του κοινού ως σεξουαλικά μεταδιδόμενες ασθένειες που δεν θα μπορούσαν να θεραπευτούν από τη σύγχρονη ιατρική. Το AIDS συγκεκριμένα έχει μια μακρά ασυμπτωματική περίοδο, διάστημα κατά το οποίο ο HIV μπορεί να αναπαράγεται και η ασθένεια μπορεί να μεταδοθεί σε άλλους - ακολουθούμενη από μια συμπτωματική περίοδο, η οποία οδηγεί γρήγορα στο θάνατο εάν δεν θεραπευθεί.
Πηγές
Κατηγορία:Ανθρώπινη σεξουαλικότητα Κατηγορία:Σεξουαλική υγεία
Νόμοι του Τζιμ Κρόου
Ως νόμοι του Τζιμ Κρόου έγιναν γνωστοί ένα σύνολο ομοσπονδιακών και τοπικών νόμων που επέβαλαν τον φυλετικό διαχωρισμό κυρίως στις νότιες Ηνωμένες Πολιτείες. Αυτοί οι νόμοι θεσπίστηκαν στα τέλη του 19ου και στις αρχές του 20ού αιώνα από τις κυβερνήσεις των Νοτίων Δημοκρατικών, για να αφαιρέσουν τα πολιτικά και οικονομικά οφέλη που αποκόμισαν οι μαύροι αμέσως μετά τον εμφύλιο πόλεμο -κατά την περίοδο της ανασυγκρότησης. Οι νόμοι του Τζιμ Κρόου εφαρμόζονταν μέχρι το 1965 στο Νότο. Η πρώτη αναφορά γίνεται το 1884 στο Κογκρέσο
Στην πράξη, οι νόμοι του Τζιμ Κρόου επέβαλαν τον φυλετικό διαχωρισμό στις πολιτείες των νοτίων και σε μερικές άλλες, ξεκινώντας από τη δεκαετία του 1870. Οι νόμοι του Τζιμ Κρόου υποστηρίχθηκαν το 1896 στην υπόθεση «Plessy vs Ferguson» (Πλέσι εναντίον Φέργκιουσον), στην οποία το Ανώτατο Δικαστήριο των Ηνωμένων Πολιτειών πρότεινε τη δημιουργία ξεχωριστών δομών, εφαρμόζοντας την αρχή «Separate but equal» (Χωριστοί αλλά ίσοι), για τους Αφροαμερικανούς. Επιπλέον, η δημόσια εκπαίδευση είχε ουσιαστικά διαχωριστεί στο μεγαλύτερο μέρος του Νότου. Το δόγμα «seperate but equal» επεκτάθηκε στις δημόσιες δομές και τα μέσα μεταφοράς, συμπεριλαμβανομένων των λεωφορείων και τρένων. Οι δομές για τους Αφροαμερικανούς ήταν σταθερά υποβαθμισμένες και λιγότερο χρηματοδοτούμενες σε σύγκριση με τις δομές για τους λευκούς Αμερικανούς, ενώ στις περισσότερες των περιπτώσεων δεν υπήρχαν.
Το 1954, ο διαχωρισμός των δημόσιων σχολείων κηρύχθηκε αντισυνταγματικός από το Ανώτατο Δικαστήριο. Γενικά, οι υπόλοιποι νόμοι του Τζιμ Κρόου αντικαταστάθηκαν από τον νόμο περί πολιτικών δικαιωμάτων του 1964 και τον νόμο για τα δικαιώματα ψήφου του 1965.
Παραπομπές
Κατηγορία: ΡατσισμόςΚατηγορία: Ηνωμένες Πολιτείες
Φιν Μπάλορ
Ο Finn Bálor είναι επαγγελματίας παλαιστής που εχει υπογράψει συμβόλαιο με το WWE. Το πραγματικό του όνομα είναι Fergal Devitt (γεν. 25 Ιουλίου 1981) και κατάγεται απο το Bray, County Wickelow της Ιρλανδίας.
Σταδιοδρομία
Το 2014 υπέγραψε το πρώτο του συμβόλαιο με το WWE NXT όπου κέρδισε τον NXT championship και τον κράτησε για 292 Ημέρες.
Ύστερα στο draft στις 19 Ιουλίου 2016 μεταφέρθηκε στο RAW και στις 25 του ίδιου μήνα έκανε το ντεμπούτο του στο επεισόδιο του RAW. Αντιμετώπισε τους Cesaro, Rusev, Kevin Owens και ύστερα τον Roman Reigns ωστε να αναδειχθεί ΝΟ1 διεκδικητής για τον νέο παγκόσμιο τίτλο του RAW το Universal Championship. Στο Summerslam όπου διεξήχθη στο Μπρούκλιν της Νέας Υόρκης, ο Finn Balor επικράτησε σε έναν όμορφο αγώνα ενάντια στον Seth Rollins εν παρουσία των "αφεντικών" του Brand (Stephanie McMahon - Triple H) και έγινε ο πρώτος όλων των εποχών Universal Champion. Στο ματς όμως προσκόμισε και έναν σοβαρό τραυματισμό στον ώμο και έπρεπε να μείνει εκτός για τουλάχιστον 6 μήνες. Έτσι στο επόμενο επεισόδιο του RAW παρέδωσε τον τίτλο του σε πλήθος επιδοκιμασιών και αποχώρησε συγκινημένος.
Η επιστροφή του πραγματοποιήθηκε μια μέρα μετά την Wrestlemania 33 στις 3 του Απρίλη 2017 όπου τάχθηκε στο πλευρό του πρώην αντιπάλου του Seth Rollins σε ένα tag team match ενάντια στους Kevin Owens & Samoa Joe με τους "καλούς" να παίρνουν την νίκη. Στις 4 Ιουνίου ο Bálor στο pay per view, extreme rules αγωνίστηκε σε ένα fatal five way match όπου ο νικητής θα αγωνίζονταν με τον Brock Lesnar για το Universal Championship. Παρ' ολ' αυτά έχασε από το submission του Samoa Joe. Λίγες εβδομάδες πριν το Summerslam ο Bálor ξεκίνησε μια κόντρα με τον Elias Samson όπου κατέληξε σε feud με τον Bray Wyatt. Οι δύο αγωνίστηκαν στο Summerslam με τον Bálor (ως Demon Finn Bálor) να παίρνει τη νίκη. Η κόντρα συνεχίστηκε μετά το Summerslam με τον Bálor να ξαναπαίρνει την νικη στο pay per view του No mercy. Η κόντρα του με τον Bray Wyatt συνεχίστηκε και η τελική μάχη θα δίνονταν στο pay par view του TLC. Λόγω ασθένειας του Bray ο αγώνας δεν πραγματοποιήθηκε και ο Bálor βρέθηκε αντιμέτωπος με τον Aj Styles τον οποίο κέρδισε. Αφού αντιμετώπισε τον Samoa Joe σε ένα επεισόδιο του Raw, ανακοινώθηκε ότι θα είναι μέλος της κόκκινης ομάδας στο pay per view του Survivor Series. Αποκλείστηκε πέμπτος ύστερα από RKO του Randy Orton. Στις 1 Ιανουαρίου 2018 ο Bálor συμμάχησε με τους φίλους του, Gallows and Anderson και κερδισαν την Miztourage. Έτσι σχηματίστηκε η ομαδα της Bálor Club που κατάφεραν να κερδίσουν και την Shield. Στις 16 Ιανουαρίου στο event του Mixed Match Challenge, η ομάδα των Bálor και Sasha Banks κερδισαν τους Shinsuke Nakamura και Natalya. Στο επετειακό επεισόδιο του Raw για τα 25 χρόνια οι Bálor Club πανηγύρισαν με την D Generation-X και τον Razor Ramon αφού οι Gallows and Anderson κερδισαν την Revival. Στο pay per view του Royal Rumble εισήλθε στον αγώνα στην θέση 2 και παρέμεινε στο ρινγκ για πάνω από 57 λεπτά. Έπειτα αποκλείστηκε από τον John Cena.
Προσωπική ζωή
Ο Bálor δηλώνει μεγάλος οπαδός του ποδοσφαίρου αντικείμενο με το οποίο ασχολείται. Είναι υποστηρικτής της Tottenham Hotspur. Είναι συλλέκτης κόμικς και Lego, ενω ασχολείται και με το body painting. Έχοντας μεγαλώσει στην Ιρλανδία σε μια οικογένεια 5 παιδιών, ο Bálor έχει ζήσει και στην Ιαπωνία για πολλά χρόνια. Πλέον ζει στο Orlando της Florida, USA. Φημολογείται ότι βρίσκεται σε σχέση με την Cathy Kelley. Τελικά διαδόθηκε πως δεν υπάρχει καμιά σχέση ανάμεσά τους και μέχρι και σήμερα συνεχίζει την καριέρα του.
Το καλοκαίρι του 2019 παντρεύτηκε την Μεξικανή παρουσιάστρια Veronica Rodriguez (Vero la Guera) ύστερα από σχέση περίπου ενός έτους.
Παραπομπές
Κατηγορία:Επαγγελματίες Παλαιστές του WWE
Διφθοριούχο κρυπτό
Παραγωγή
Το διφθοριούχο κρυπτό μπορεί να συντεθεί με πολλές διαφορετικές μεθόδους που περιλαμβάνουν ηλεκτρική εκκένωση, φωτοχημική μέθοδο με διεγερμένο κρυπτό από υπεριώδεις ακτίνες σε αέριο μείγμα διφθορίου - κρυπτού σε θερμοκρασία υγρού ήλιου, καυτό σύρμα και πρωτονιακό βομβαρδισμό. Το προϊόν μπορεί να αποθηκευθεί στους −78 °C χωρίς διάσπαση. Η γενική αντίδραση της ολικής σύνθεσης αποδίδεται από την παρακάτω στοιχειομετρική εξίσωση:
Μέθοδος ηλεκτρικής εκκένωσης
Η πρώτη μέθοδος που χρησιμοποιήθηκε για την παραγωγή του διφθοριδίου του κρυπτού και η μόνη που αναφέρθηκε ότι παρήγαγε τετραφθοριούχο κρυπτό (KrF4) ήταν η μέθοδος ηλεκτρικής εκκένωσης. Η μέθοδος αυτή περιλαμβάνει 1:1 ή 2:1 μίγματα διφθοριδίου και κρυπτού σε πίεση 40 - 60 Torr και (σχετικά) μεγάλη ποσότητα ενέργειας με τόξο ηλεκτρικής εκκένωσης ανάμεσα στο μίγμα. Μπορούν να επιτευχθεί ρυθμός παραγωγής ως σχεδόν 0,25 gr/h. Το πρόβλημα με αυτήν τη μέθοδο είναι ότι είναι αναξιόπιστη ως προς την παραγωγικότητά της.
Μέθοδος πρωτονιακού βομβαρδισμού
Η μέθοδος πρωτονιακού βομβαρδισμού επιτυγχάνει μέγιστο ρυθμό παραγωγής περίπου 1 gr/h. Πραγματοποιείται με βομβαρδισμό μιγμάτων διφθοριδίου και κρυπτού με ακτίνες πρωτονίων και λειτουργεί στο ενεργειακό επίπεδο των 10 MeV και σε θερμοκρασία περίπου 133° Κ. Είναι μια (σχετικά) γρήγορη μέθοδος και παράγει αξιόπιστα μεγάλες ποσότητες διφθοριδίου του κρυπτού, αλλά απαιτεί μια πηγή πρωτονίων (ή και σωματιδίων α) που συνήθως προέρχονται από ένα κύκλοτρο.
Φωτοχημική μέθοδος
Η φωτοχημική μέθοδος παραγωγή διφθοριούχου κρυπτού περιλαμβάνει τη χρήση υπεριώδους φωτός που και μπορεί να αποδώσει, με ιδανικές συνθήκες, ρυθμό παραγωγής ως 1,22 gr/h. Τα ιδανικά μήκη κύματος βρίσκονται στην περιοχή των 303-313 nm. Σκληρότερη (δηλαδή μικρότερων μηκών κύματος) υπεριώδης ακτινοβολία είναι επιζήμια για την παραγωγή του διφθοριούχου κρυπτού. Για να αποφευχθούν "σκληρότερα" μήκη κύματος, απλά χρησιμοποιείται η παρεμβολή από γυαλί Pyrex ή Vycor ή χαλαζία που αυξάνουν σημαντικά την παραγωγικότητα της αντίδρασης, μπλοκάροντας τη μικρότερου μήκους κύματος υπεριώδους ακτινοβολίας. Σε μια σειρά από πειράματα του S. A Kinkead et al. έδειξαν ότι ο ίδιος ο χαλαζίας (που μπλοκάρει τις υπεριώδεις ακτινοβολίες από τα 170 nm και κάτω) δίνει μια μέση παραγωγικότητα 158 mg/h, to Vycor 7913 (που μπλοκάρει τις υπεριώδεις ακτινοβολίες από τα 210 nm και κάτω) δίνει μια μέση παραγωγικότητα 204 mg/h και το Pyrex 7740 (που μπλοκάρει τις υπεριώδεις ακτινοβολίες από τα 280 nm και κάτω) δίνει μια μέση παραγωγικότητα 507  mg/h. Είναι καθαρό από τα παραπάνω πειράματα ότι η υψηλότερης ενέργειας υπεριώδης ακτινοβολία μειώνει την παραγωγικότητα του διφθοριούχου κρυπτού σημαντικά. Οι ιδανικές συνθήκες για την παραγωγή της ένωσης με τη φωτοχημική μέθοδο φαίνεται να είναι όταν το κρυπτό βρίσκεται σε στερεή κατάσταση και το διφθόριο σε υγρή, δηλαδή στους 77 K. Το μεγαλύτερο πρόβλημα της μεθόδου είναι αυτό: δηλαδή ότι απαιτεί το χειρισμό υγρού διφθορίου που έχει το δυναμικό να διαφύγει αν γίνει υπερσυμπιεσμένο.
Η μέθοδος του «καυτού σύρματος»
Η μέθοδος του «καυτού σύρματος» (hot wire) για την παραγωγή διφθοριούχου κρυπτού περιλαμβάνει κρυπτό στη στερεή κατάσταση με ένα καυτό σύρμα (δηλαδή θερμαινόμενη ηλεκτρική αντίσταση) να βρίσκεται μερικά εκατοστόμετρα μακρύτερα και αέριο διφθόριο να περνά γύρω από το σύρμα. Το σύρμα διαρρέεται από ηλεκτρικό ρεύμα που δημιουργεί θερμοκρασία περίπου 680 °C. Η θερμότητα κάνει το διφθόριο να διασπάται σε μονατομικό που συμπεριφέρεται ως ελεύθερη ρίζα, η οποία στη συνέχεια αντιδρά με το στερεό κρυπτό. Κάτω από ιδανικές συνθήκες, η μέθοδος δίνει μέγιστη παραγωγικότητα 6 gr/h. Οι συνθήκες αυτές είναι το θερμό σύρμα να απέχει ένα εκατοστόμετρο από το στερεό κρυπτό και δίνει θερμοκρασία περίπου 900 °C/cm. Το μόνο μεγάλο μειονέκτημα της μεθόδου είναι ότι η σχετικά μεγάλη ποσότητα ηλεκτρικής ενέργειας που το διαρρέει καθιστά επικίνδυνη τη διάταξη, αν δεν κατασκευαστεί με προσοχή και σωστά.
Χημική συμπεριφορά και εφαρμογές
Το διφθοριούχο κρυπτό είναι πρωτίστως ένα ισχυρό οξειδωτικό και φθοριωτικό αντιδραστήριο. Μπορεί να οξειδώσει το χρυσό (Au) στην υψηλότερη γνωστή οξειδωτική του βαθμίδα, δηλαδή +5 :
Το διφθοριούχο κρυπτό επίσης μπορεί να οξειδώσει το ξένο (Xe) σε εξαφθοριούχο ξένο :
Με το πενταφθοριούχο αντιμόνιο (SbF5) παράγει το άλας [KrF][SbF6]. Είναι δε ικανό να οξειδώσρι το πεντσφθοριούχο βρώμιο (BrF5) σε [BrF6]+ και το πεντσφθοριούχο χλώριο (ClF5) σε [ClF5]+, αντίστοιχα :
Αναφορές και παρατηρήσεις
Κατηγορία:Ενώσεις ευγενών αερίων Κατηγορία:Φθοριωτικά αντιδραστήρια Κατηγορία:Ανόργανες ενώσεις φθορίου
Χαλάζι
thumb|right|Χαλαζόκοκκοι στο έδαφος. thumb|Προειδοποιητικό σημάδι για πιθανή χαλαζόπτωση είναι συχνά ένα αλλόκοτο και χαρακτηριστικό πράσινο χρώμα που παίρνουν τα σύννεφα. Μάλιστα το ίδιο χρώμα είναι πιθανή ένδειξη και για ενδεχόμενη εμφάνιση [[Σίφωνας|σίφωνα.]] Το χαλάζι (hail) είναι μια μορφή υετού, που αποτελείται από κομμάτια πάγου, μορφής σφαιριδίων ή άλλων σχημάτων, που ονομάζονται χαλαζόκοκκοι και πέφτουν κατά τη διάρκεια καταιγίδων, από μεγάλα καταιγιδοφόρα σύννεφα (σωρειτομελανίες). Όταν κατά την χαλαζόπτωση πέφτουν τεράστιες ποσότητες χαλαζόκοκκων μεγάλου μεγέθους και βάρους (φαινόμενο που μπορεί να κρατήσει από 1 έως αρκετά λεπτά), τότε το φαινόμενο αναφέρεται ως χαλαζοθύελλα (hailstorm).
Διαστάσεις και σχήματα
thumb|right|Χαλαζόκοκκος-τέρας με αγκαθωτές προεξοχές, διαμέτρου 13,5 εκατοστών, που έπεσε στο Χάρπερ του [[Κάνσας, στις 14 Μαΐου 2004.]]
Κάθε κρύσταλλος πάγου άνω των 5 χιλιοστών, ονομάζεται επίσημα χαλαζόκοκκος (hailstone). Οι χαλαζόκοκκοι μπορεί να φτάσουν σε διάμετρο τα 15 εκατοστά και να ξεπεράσουν σε βάρος τα 0,5 κιλά. Συνήθως όμως έχουν μέγεθος από μερικά χιλιοστά μέχρι μερικά εκατοστά, αλλά σπανιότατα μπορεί να φτάσουν και στο μέγεθος μπάλας του τένις ή και ακόμα μεγαλύτερα μεγέθη και τότε χρησιμοποιείται συχνά ο όρος χαλαζόκοκκος-τέρας (οι μεγαλύτεροι χαλαζόκοκκοι στην ιστορία έχουν φτάσει διαμέτρους έως και 15 - 20 εκατοστά και βάρος έως και 1 κιλό). Το σχήμα τους εξαρτάται από τον τρόπο που στριφογυρίζουν μέσα στα σύννεφα πριν πέσουν στην επιφάνεια της Γης. Συνήθως είναι σχεδόν σφαιρικό ή ελλειπτικό σαν μικρού αυγού ή μερικές φορές σαν μικρού αχλαδιού. Κατά καιρούς πάντως, έχουν πέσει και χαλαζόκοκκοι με αγκαθωτές προεξοχές, όπως αυτός στη διπλανή φωτογραφία.
Κίνδυνοι
Το χαλάζι προκαλεί συχνά εκτεταμένες καταστροφές σε καλλιέργειες, αυτοκίνητα, αεροσκάφη και γυάλινες κατασκευές, ιδιαίτερα όσες έχουν γυάλινες οροφές, όπως τα θερμοκήπια. Σπανιότερα έχουν αναφερθεί ακόμα και θάνατοι ανθρώπων που εκτέθηκαν σε πολύ έντονη χαλαζόπτωση, λόγω θανατηφόρων κρανιοεγκεφαλικών κακώσεων. Μία ιδιαίτερα γνωστή καταστροφική χαλαζόπτωση έπληξε το Μόναχο της Γερμανίας στις 12 Ιουλίου 1984, προκαλώντας μεγάλες καταστροφές, ιδίως στα αυτοκίνητα. Επιπροσθέτως, όταν πέφτουν μεγάλες ποσότητες χαλαζόκοκκων αλλά μικρού μεγέθους, προκαλούν επικίνδυνη ολισθηρότητα στο οδόστρωμα, με συχνή πρόκληση τροχαίων, καθώς δημιουργείται μεγαλύτερη ολισθηρότητα στο οδόστρωμα ακόμα και από αυτή που δημιουργείται με το χιόνι.
Τα τελευταία χρόνια έχουν αναπτυχθεί μέθοδοι ανίχνευσης των καταιγίδων που μπορούν να προκαλέσουν χαλαζόπτωση, με χρήση ραντάρ και μετεωρολογικών δορυφόρων, πρακτικώς όμως είναι δύσκολο να υπάρξει εκ των προτέρων εκτίμηση πόσο βαρύ θα είναι το χαλάζι και σε ποιο σημείο θα χτυπήσει.
Εξωτερικοί σύνδεσμοι
Κατηγορία:Κατακρημνίσεις Κατηγορία:Υδρομετέωρα
Κατάλογος top-level domains
Παρακάτω βρίσκεται ένας κατάλογος top-level domains κωδικών χωρών (ccTLD).
Ο κατάλογος βασίστηκε στον κατάλογο του World Factbook.
Top-level domain top-level domains
Top-Level-Domain Domaine de premier niveau Seznam vrhnjih internetnih domen
Λέων του Μπελφόρ
Ο Λέων του Μπελφόρ είναι ένα μεγάλο μνημείο σε ανάγλυφο του Αλσατού γλύπτη Φρεντερίκ-Ωγκύστ Μπαρτολντί, το οποίο βρίσκεται στο Μπελφόρ της Γαλλίας στους πρόποδες του λόφου του φρουρίου. Αναπαριστά ένα ξαπλωμένο λιοντάρι, τραυματισμένο αλλά έτοιμο να ανασηκωθεί και το οποίο βρίσκεται πάνω σε πετρώδες βάθρο και συμβολίζει την αντίσταση της πόλης κατά την πολιορκία της από τους Πρώσσους στη διάρκεια του πολέμου του 1870, με το πέρας του οποίου η ζώνη που αντιστοιχεί στο σημερινό Έδαφος του Μπελφόρ θα είναι το μοναδικό τμήμα της Αλσατίας που θα παραμείνει γαλλικό.
Το γλυπτό
Μήκους 22 μέτρων και ύψους 11 μέτρων, αποτελείται από κομμάτια κόκκινου ψαμμίτη της Περούζ (τύπος κόκκινου ψαμμίτη των Βοσγίων στην θέση του άσπρου ασβεστόλιθου που είχε αρχικώς προβλεφτεί από το Δημοτικό Συμβούλιο του Μπελφόρ), τα οποία σκαλίστηκαν ατομικά, και στη συνέχεια τοποθετήθηκαν σε ένα πράσινο πλάτωμα όπου και ενσωματώθηκαν στον γκρίζο ασβεστόλιθο από τον οποίο αποτελείται ο λόφος πάνω στον οποίο βρίσκεται το κάστρο του Μπελφόρ, στρατώνας που κατασκευάστηκε από τον Στρατηγό Αξό, για την συγκέντρωση στρατευμάτων. Ύστερα από γερμανικές διαμαρτυρίες, κι ενώ στην Ευρώπη κυριαρχούσε ο Ότο φον Μπίσμαρκ, το θηρίο — το οποίο είχε αρχικώς προβλεφτεί να αντικρίζει τον εχθρό — τροποποιήθηκε ώστε να έχει το κεφάλι του στραμμένο προς τα δυτικά : "Ο Μπαρτολντί τότε το έβαλε να έχει γυρισμένη την πλάτη προς τον εχθρό, σε μία απαξιωτική στάση. Αλλά, μεταξύ των ποδιών του, τοποθέτησε ένα βέλος το οποίο δείχνει προς τα γερμανικά σύνορα", σύμφωνα με τον διευθυντή των μουσείων του Μπελφόρ, Νικολά Συρλαπιέρ.
Αντίθετα με έναν ευρέως διαδεδομένο μύθο, το λιοντάρι διαθέτει, όντως, γλώσσα : αυτό πιστοποιήθηκε στη διάρκεια των εργασιών στις αρχές της δεκαετίας του 2000.
Το γλυπτό αυτό συμβολίζει την ηρωική αντίσταση του Μπελφόρ της οποίας ηγείτο ο Συνταγματάρχης Ντανφέρ-Ροσρώ στη διάρκεια της πολιορκίας της πόλης από τον πρωσικό στρατό, η οποία διήρκεσε 103 ημέρες (από τον Δεκέμβριο του 1870 ως τον Φεβρουάριο του 1871). Σύμφωνα με τον Μπαρτολντί, "το μνημείο αναπαριστά, υπό κολοσσιαία μορφή, ένα αμυνόμενο λιοντάρι, καθισμένο και ακόμη φοβερό μέσα στην οργή του" και "το συναίσθημα που εκφράζεται μέσω του γλυπτού αποτίει κυρίως φόρο τιμής στην άμυνα. Δεν πρέπει να θυμίζει ούτε νίκη, αλλά ούτε ήττα".
Ένα δύσκολα υλοποιήσιμο σχέδιο
Το σχέδιο, η υλοποίηση του οποίου ξεκίνησε 5 Δεκεμβρίου 1871 από το Δημοτικό Συμβούλιο του Μπελφόρ και τον Δήμαρχό του Εντουάρ Μενί που προσέλαβε το 1872 το γλύπτη από το Κολμάρ, Μπαρτολντί (συμμετείχε στον Γαλλογερμανικό πόλεμος του 1870 ως υπασπιστής του Γκαριμπάλντι), προέβλεπε αρχικώς ότι το μνημείο θα κατασκευαζόταν είτε στην θέση « Pré Gaspard » (μελλοντικό « Cimetière des mobiles », όνομα ως αναφορά στον τόπο ταφής των θυμάτων της πολιορκίας). Ο Μπαρτολντί πραγματοποίησε διάφορα προπαρασκευαστικά έργα επί πέντε χρόνια (μελέτησε έτσι τα λιοντάρια στον Βοτανικό Κήπο του Παρισιού), επηρεασμένος από τον δάσκαλό του Ζαν-Λεόν Ζερόμ στον οποίο άρεσε ο γιγαντισμός των αρχαίων αιγυπτιακών γλυπτών, εμπνεύστηκε μεταξύ άλλων από τον Λέοντα της Λουκέρνης του γλύπτη Μπέρτελ Θόρβαλντσεν το οποίο έφτιαξε το 1819 και τον Brutus, το λιοντάρι του Ζαν-Μπατίστ Πεζόν, θηριοδαμαστή και διευθυντή της « grande ménagerie lozérienne » στο Παρίσι. Κατάφερε να εντάξει τον Λέοντά του στο αστικό περιβάλλον με την μέθοδο του Land Art. Τα έργα κατασκευής ξεκίνησαν το 1875, με τον τελευταίο λίθο να τοποθετείται τον Σεπτέμβριο του 1879.
Λόγω μιας διαφοράς μεταξύ της πόλης του Μπελφόρ και του Μπαρτολντί, δεν υπήρξαν επίσημα εγκαίνια, εκείνη την εποχή, αλλά εγκαίνια που οργανώθηκαν από τον Μπαρτολντί και και κατοίκους της πόλης που τον υποστήριζαν. Ο καλλιτέχνης χρηματοδότησε στις 28 Αυγούστου 1880 την φωταγώγηση του έργου του με την ρίψη βεγγαλικών. Το τμήμα του Μπελφόρ του Γαλλικού Συλλόγου Αλπινισμού χάραξε την επιγραφή « στους υπερασπιστές του Μπελφόρ 1870 – 1871 » στην βάση του Λέοντα χάρη σε χρήματα που είχαν συγκεντρωθεί από την θεσμοθέτηση επί πληρωμής εισόδου το 1890.
Αιωνιότητα
Το γλυπτό κατηγοριοποιήθηκε ως ιστορικό μνημείο στις 20 Απριλίου 1931.
Ένα αντίγραφο του λέοντα σε μικρότερο μέγεθος, από σφυρηλατημένο χαλκό, τοποθετήθηκε στο Παρίσι, στην Πλατεία Ντανφέρ-Ροσρώ, στο 14ο διαμέρισμα και ένα άλλο στην Πλατεία Ντόρτσεστερ του Μόντρεαλ.